29/03/2016 | Administración LocalMunicipal
Coristanco
Anuncio de exposición pública da aprobación IVTM 2016 e período de cobranza

ANUNCIO Asunto: exposición pública aprobación do IVTM 2016 período de cobranza A Xunta de Goberno Local en sesión celebrada o 17 de marzo de 2016 adoptouse o seguinte acordo: “PADRÓN IMPOSTO SOBRE VEHÍCULOS DE TRACCIÓN MECÁNICA PERÍODO IMPOSITIVO 2016. PRIMEIRO.–Aprobar o PADRÓN DO IMPOSTO SOBRE VEHÍCULOS DE TRACCIÓN MECÁNICA correspondente ao período impositivo 2016, no que se incorporan 4.744 recibos que suman un total de 360.506,78 euros. SEGUNDO.–Expor ao público dito padrón durante o período comprendido entre o día 1 de abril ao 2 de maio de 2016 –ambos os dous inclusive–, mediante anuncio que se publicará no taboleiro de anuncios desta Corporación e no Boletín Oficial da Provincia de A Coruña. A publicación terá o carácter de notificación colectiva ao abeiro do disposto no artigo 102.3 da Lei 58/2003, do 17 de decembro, xeral tributaria. Durante o prazo de exposición pública os interesados poderán examinar os datos que lles afecten e presentar, no seu caso, perante a Xunta de Goberno deste Concello o recurso de reposición regulado no artigo 14.2 do texto refundido da Lei reguladora das facendas locais (Real decreto lexislativo 2/2004, do 5 de marzo), no prazo DUN MES, contado desde o día seguinte ao de finalización do devandito período de exposición ao público do padrón fiscal. Contra a resolución recaída no recurso de reposición poderán interpor, ante o Xulgado do Contencioso-administrativo de A Coruña, no prazo de DOUS MESES, contados desde o día seguinte ao da notificación de dita resolución. Se non recae resolución no prazo DUN MES, contado desde o día seguinte ao de presentación do recurso de reposición, o mesmo entenderase desestimado, cos efectos xurídicos estabelecidos nos arigos 43 e 44 da Lei 30/92, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro, de modificación da anterior lei citada; non obstante, se se considera conveniente, poderá utilizar e exercitar calquera outro recurso que os interesados estimen pertinente. TERCEIRO.–De conformidade coa habilitación conferida polo artigo 62.3 da Lei 58/2003, do 17 de decembro, xeral tributaria, fixar o período voluntario de cobranza entre o día 1 de abril e o 31 de maio de 2016, ambos os dous inclusive. Transcorrido este prazo, para as débedas non satisfeitas, abrirase o período executivo, esixíndose os recargos previstos en dita Lei e procedendo a ditar a providencia de prema contra os bens e dereitos do debedor, que lle será notificada no seu domicilio fiscal. CUARTO.–Dar traslado do acordo á Intervención municipal, para que proceda á toma en razón en contabilidade do Padrón aprobado, sen prexuizo das actuacións comprobatorias posteriores que poida levar a cabo mediante técnicas de mostraxe e auditoría, tal como permite o artigo 219.4 do texto refundido da Lei reguladora das facendas locais (Real decreto lexislativo 2/2004, do 5 de marzo), así coma a base 33ª, apartado 4, das de execución do orzamento de 2015 prorrogado para o exercicio 2016”. Coristanco, 17 de marzo de 2016. O alcalde Amancio Lavandeira Suárez